শতাধিক আইনজীবীর ডিগ্রী জাল, লাইসেন্স বাতিলের ঘোষণা দিল্লিতে

ওয়েব ডেস্ক : দেশের প্রায় প্রতিটি আদালতে রয়েছে ভুয়ো আইনজীবী (Fake advocates)। এমনই অভিযোগ উঠে আসছে দীর্ঘদিন ধরে। সম্প্রতি এ নিয়ে নাড়াচাড়া শুরু হয়েছে। তা নিয়ে দেখা গিয়েছে বিতর্ক ও বিরোধ। তবে এবার বার কাউন্সিল অব ইন্ডিয়ার (Bar Council of India) নির্দেশে বার কাউন্সিল অব দিল্লি (Bar Council of Delhi)-র ১০০ জনেরও বেশি আইনজীবীর লাইসেন্স বাতিল করা হয়েছে। তা নিয়ে রাজধানীতে চাঞ্চল্য ছড়িয়েছে।

সূত্রের খবর, নথিভুক্ত আইনজীবীদের এলএলবি ডিগ্রি এবং স্নাতক স্তরের মার্কশিট সংশ্লিষ্ট বিশ্ববিদ্যালয়ের কাছ থেকে যাচাই করে দেখা গিয়েছে, অভিযুক্তদের শিক্ষাগত তথ্য জাল নয়তো সেখানে জালিয়াতি করা হয়েছে। সেই সূত্রে অভিযুক্তদের আইনজীবী হিসেবে কাজ করার লাইসেন্স অবিলম্বে বাতিল করার নির্দেশ জারি।

আরও খবর : “উন্নয়নের জন্য শান্তি জরুরি,” মণিপুরে দাঁড়িয়ে বিরাট বার্তা মোদির

উল্লেখ্য, ১৯৬১ সালের অ্যাডভোকেটস আইন (Advocates Law) অনুসরণে ২০২৩ সালের জুন থেকে ২০২৫ সালের সেপ্টেম্বর পর্যন্ত বার কাউন্সিল অফ দিল্লি (Bar Council of Delhi) এমন জাল আইনজীবীদের নাম একের পর এক নির্দেশিকা মারফত বাতিল করে চলেছে। সংশ্লিষ্ট বিশ্ববিদ্যালয় থেকে শিক্ষাগত যোগ্যতার নথি যাচাই হয়ে আসার পর বার কাউন্সিল অফ ইন্ডিয়ার একটি সাবকমিটি এই সব জাল আইনজীবীদের নাম সংশ্লিষ্ট তালিকা থেকে বাদ দেওয়ার উদ্যোগ নিয়েছে।

শুধু এলএলবি ডিগ্রি নয়, শিক্ষাগত যোগ্যতার যাবতীয় নথি পরীক্ষা করে অন্যান্য নথিতেও জালিয়াতির প্রমাণ মিলেছে। দশম বা দ্বাদশ শ্রেণীর পরীক্ষা ছাড়াও স্নাতকের ডিগ্রিতে জালিয়াতির প্রমাণ মিলেছে। এমন জাল আইনজীবীর তালিকায় বর্ষীয়ান আইনজীবীর নামও মিলেছে। যাদের লাইসেন্স বাতিল হয়েছে, তাদের নামের তালিকা দেশের সমস্ত বার কাউন্সিল সহ সুপ্রিম কোর্ট (Supreme Court), হাইকোর্ট (High Court) এবং জেলা ও দায়রা আদালতগুলিতে পাঠানো হয়েছে।